SA vlieënier sterf in ChinaFoto: Xinhau Die vlieënier is dood nadat sy XA-42-vliegtuig, ook bekend as ŉ Sbach, by ŉ lugskou in Zhangye in die Gansu-provinsie neergestort het. Die organiseerders van die lugskou het bevestig dit was ŉ Suid-Afrikaanse vlieënier. ŉ Video van die voorval wys hoe die vliegtuig skielik buite beheer raak en dan in die Gobi-woestyn sowat 100m van die lughawe se aanloopbaan neerstort. Niemand anders is tydens die voorval beseer nie. Die voorval word ondersoek. Die vlieënier was volgens berigte deel van ŉ Amerikaanse groep kunsvliegvlieëniers. Die groep se vlugte is gekanselleer na die voorval. Die lugskou het egter voortgegaan.